ഒമാനില് 67 പേര്ക്ക് കൂടി കൊവിഡ് മൂന്ന് മരണം മസ്കത്ത്: ഒമാനില് കഴിഞ്ഞ 24 മണിക്കൂറിനിടെ 67 പേര്ക്ക് കൊവിഡ് പോസിറ്റിവ് സ്ഥിരീകരിച്ചതായി ആരോഗ്യ മന്ത്രാലയം . മൂന്ന് കൊവിഡ് മരണങ്ങളാണ് രാജ്യത്ത് പുതിയതായി റിപ്പോര്ട്ട് ചെയ്യപ്പെട്ടത്. അതെ സമയം പുതുതായി 94 പേര് കൂടി സുഖം പ്രാപിച്ചു . രാജ്യത്ത് ഇതുവരെ കൊവിഡ് സ്ഥിരീകരിച്ചത് 3,02,815 പേര്ക്കാണ്. ഇവരില് 2,92,816 പേരും ഇതിനോടകം രോഗമുക്തരായി. 4,081 പേരാണ് കൊവിഡ് മരണത്തിന് കീഴടങ്ങിയത്. 96.7 ശതമാനമാണ് ഇപ്പോഴത്തെ രോഗമുക്തി നിരക്ക്. അതെ സമയം കഴിഞ്ഞ 24 മണിക്കൂറിനിടെ 8 കൊവിഡ് രോഗികളെ മാത്രമാണ് ആശുപത്രികളില് പ്രവേശിപ്പിക്കേണ്ടി വന്നത്. ഇവര് ഉള്പ്പെടെ 85 പേര് ഇപ്പോള് രാജ്യത്തെ വിവിധ ആശുപത്രികളില് ചികിത്സയിലുണ്ട്.